**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO SAVIVALDYBĖS TARYBOS 2008 M. GRUODŽIO 24 D. SPRENDIMO NR. T2-438 „DĖL PRITARIMO DALYVAUTI PROJEKTE „BUVUSIO TABAKO FABRIKO KLAIPĖDOJE PRITAIKYMAS KŪRYBINIŲ INDUSTRIJŲ VEIKLAI. II ETAPAS“ PAKEITIMO**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290, Nr. 137-5379; 2009, Nr. 77-3165; 2010, Nr. 25-1177, Nr. 51-2480, Nr. 86‑4525; 2011, Nr. 52-2504) 18 straipsnio 1 dalimi, 16 straipsnio 2 dalies 41 punktu, Valstybės planuojamų verslo inkubatorių ir menų inkubatorių plėtros projektų planavimo tvarkos aprašu, patvirtintu Lietuvos Respublikos ūkio ministro 2008 m. rugpjūčio 19 d. įsakymu Nr. 4-362 (Žin., 2008, Nr. 96-3744), ir Klaipėdos miesto savivaldybės vardu sudaromų sutarčių pasirašymo tvarkos, patvirtintos Klaipėdos miesto savivaldybės tarybos 2004 m. liepos 29 d. sprendimu Nr. 1-311 (pakeista Klaipėdos miesto savivaldybės tarybos 2004 m. spalio 21 d. sprendimu Nr. 1-398), 6.3 papunkčiu ir 8 punktu, Klaipėdos miesto savivaldybės taryba nusprendžia:

* 1. Pakeisti Klaipėdos miesto savivaldybės tarybos 2008 m. gruodžio 24 d. sprendimo Nr. T2-438 „Dėl pritarimo dalyvauti projekte „Buvusio tabako fabriko Klaipėdoje pritaikymas kūrybinių industrijų veiklai. II etapas“ 2 punktą ir išdėstyti jį taip:

„2. Įsipareigoti prisidėti prie projekto įgyvendinimo kaip mokėtoja už pareiškėjo indėlį, kurį sudaro 5 proc. Lietuvos Respublikos ūkio ministerijos (ŪM) priemonės remiamų veiklų, tinkamų išlaidų nuo projekto vertės – 439,4 tūkst. Lt, taip pat 100 proc. padengiant netinkamas šio projekto išlaidas:

* + projekto PVM išlaidas – 1845,5 tūkst. Lt;
	+ projekto netinkamomis pripažintas statybos darbų, įrangos įsigijimo, infrastruktūros (reikalingos objekto veiklos užtikrinimui) įrengimo bei papildomų paslaugų, susijusių su projektavimu (projektavimas, ekspertizė, tyrimai ir pan.) išlaidas – 2848,95 tūkst. Lt;
	+ projekto administravimo funkcijų vykdymo išlaidas – 172,0 tūkst. Lt.“
1. Pritarti susitarimui dėl 2009 m. sausio 28 d. Jungtinės veiklos sutarties Nr.J10-4, kurios projektui pritarta nurodytu sprendimu, pakeitimo (pridedama).
2. Įgalioti Klaipėdos miesto savivaldybės administracijos direktorę Juditą Simonavičiūtę pasirašyti susitarimą dėl 2009 m. sausio 28 d. Jungtinės veiklos sutarties Nr.J10-4 pakeitimo.
3. Pripažinti netekusiu galios Klaipėdos miesto savivaldybės tarybos 2012 m. balandžio 26 d. sprendimą Nr. T2-116 „Dėl Klaipėdos miesto savivaldybės tarybos 2008 m. gruodžio 24 d. sprendimo Nr. T2-438 „Dėl pritarimo dalyvauti projekte „Buvusio tabako fabriko Klaipėdoje pritaikymas kūrybinių industrijų veiklai. II etapas“ pakeitimo“.
4. Skelbti apie šį sprendimą vietinėje spaudoje ir visą sprendimo tekstą – Klaipėdos miesto savivaldybės interneto tinklapyje.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Audronė Orentienė, tel. 39 61 11

2012-11-25